Pierre Grach
De Pierre Grach, gebuer den 10. August 1903 zu Veianen a gestuerwen den 28. Dezember 1971 an der Stad Lëtzebuerg, war e lëtzebuergeschen Architekt.

No sengem Secondaire huet de Pierre Graach op der Académie royale des beaux-arts zu Bréissel studéiert wou hien 1927 säin Diplom als Architekt krut. Hien huet dunn nach Stagen zu Stroossbuerg gemaach ier hien 1932 hannescht op Lëtzebuerg koum.

Hie war Comitésmember vun der Vereenegung Les amis de la maison de Victor Hugo à Vianden.

Hie war mat der Molerin a Sculptrice Nina Grach-Jascinsky bestuet.

Wierker 

 Neesopbau vum Kräizgank an der Trinitarierkierch vu Veianen
 Primärschoul zu Veianen
 Kino „The Yank“ an der Stad, an Zesummenaarbecht mam Léon Leclerc
 Athénée de Luxembourg zu Lëtzebuerg-Hollerech (zesumme mam Nicolas Schmit-Noesen a mam Laurent Schmit)

Literatur 
 Gilbert, P., 1986. La capitale et ses architectes: illustration critique de l'architecture dans la métamorphose d'une ville en un siècle. Institut grand-ducal, section des arts et des lettres, 222 S. Imprimerie Saint-Paul. BNL LB 1061, S. 206

Gebuer 1903
Lëtzebuergesch Architekten
Gestuerwen 1971